সাইফুল ইসলাম (মুফতি)

সাইফুল ইসলাম  একজন ইসলামী পণ্ডিত এবং ইংল্যান্ডের ব্র্যাডফোর্ডের কেন্দ্রস্থলে অবস্থিত একটি ইসলামিক বিদ্যালয় জামিয়ায় খাতামুন নবীয়েন (জে কেএন) এর প্রতিষ্ঠাতা, অধ্যক্ষ ও পরিচালক। তিনি ব্র্যাডফোর্ডের অন্যতম শীর্ষস্থানীয় পণ্ডিত এবং লেকচারার , শিক্ষা এবং বই লেখার ক্ষেত্রে তার বড় অবদানের জন্য জাতীয়ভাবেও স্বীকৃত। তিনি ইসলামের শাস্ত্রীয় শিক্ষার পণ্ডিত এবং ইসলামী বিজ্ঞান এবং শাস্ত্রীয় শিক্ষাদান পদ্ধতির প্রচার করছেন।  তিনি স্থানীয়ভাবে, জাতীয় ও আন্তর্জাতিকভাবে অন্যান্য অনেক বিভাগে দায়িত্বরত। তিনি একটি পারিবারিক ম্যাগাজিন "আল মু'মিন" এর সম্পাদক।

প্রাথমিক জীবন
মুফতী সাইফুল ইসলাম ১৯৭৪ সালে আগস্টে বাংলাদেশের সিলেট, বিশ্বনাথ জেলার দুহাল গ্রামে জন্মগ্রহণ করেন।   তার পিতা মুহাম্মদ আলী এবং তার দাদা ছিলেন সোয়েদ আলী। তারা চার ভাই ও তিন বোনের মধ্যে তিনি সবার বড়। প্রথমে তার পরিবারের প্রবীণরা তাকে শামসুল ইসলাম নাম দিয়েছিলেন কিন্তু পরে তার চাচা তার ডাক নাম সাইফুল ইসলাম রাখেন। ১৯৮১ সালের ১ মার্চ,মুফতী সাইফুল ইসলামের পিতা পরিবারকে যুক্তরাজ্যে নিয়ে যাওয়ার সিদ্ধান্ত নেন। তারা যুক্তরাজ্যের ইংল্যান্ডের ইয়র্কশায়ার অঞ্চলে অবস্থিত ব্র্যাডফোর্ড শহরে বসবাস করেন।

শিক্ষা এবং পড়াশোনা  
১৯৮৭ সালে, ১৩ বছর বয়সে, সাইফুল ইসলাম যুক্তরাজ্যের ব্র্যাডফোর্ডের তাওয়াক্কুলিয়া জামে মসজিদে হিফজুল-কুরআন (কোরআন মুখস্ত) সম্পন্ন করেন।এখানে তিনি বেসিক উর্দু, ফিকহ, ইসলামিক ইতিহাস, সরফ (ব্যুৎপত্তি) এবং নাহু (বাক্যগঠন) বিষয়গুলো অধ্যয়ন করেন।  
১৯৮৮ সালে, সাইফুল ইসলামকে ইসলামী আরও গভীর জ্ঞান অর্জনের জন্য দারুল উলূম, ব্যারিতে ভর্তি করা হয়। সেখানেই তিনি প্রথমবারের মতো বিখ্যাত দাঈ, ইউসুফ মুতালা সাহেবের সঙ্গে পরিচিত হন।  
সাইফুল ইসলাম তার শিক্ষা জীবনে উসূলে শরীয়ত, আরবি সাহিত্য, উর্দু, ফিকহ, ইসলামী ইতিহাস, সরফ এবং নাহু (বাক্যগঠন) শিখেছিলেন। তিনি মুফতী তাহির সোফিরের তত্ত্বাবধানে নাহু এবং শায়খ সালিম দহুরাতের অধীনে মীরাস (উত্তরাধিকারসূত্র) অধ্যয়ন করেন। এছাড়া শায়খ মুহাম্মদ উমরজির কাছেও পাঠ গ্রহণ করেন।  
১৯৯৫ সালে, ২০ বছর বয়সে, সাইফুল ইসলাম দারুল উলূম, ব্যারিতে দাওরায়ে হাদিস (স্নাতক) শেষ করেন এবং আলিম উপাধি লাভ করেন। তার চূড়ান্ত শিক্ষাবর্ষে তিনি সিহা-সিত্তার ৬টি কিতাব অধ্যয়ন করেন। ইসলামুল-হক মুহাজির মাদানীর অধীনে সহীহ আল-বুখারী, ইউসুফ মুতালার কাছে সহীহ আল-মুসলিম, হাশিম ঝোঘোয়ারির কাছে আবু দাউদ, বিলাল বাওয়া এবং আবদুর রহিম লিম্বদারের কাছে ইবনে মাজাহ।  
১৯৯৬ সালে, তিনি ইফতা কোর্স সম্পন্ন করেন এবং মুফতি উপাধি অর্জন করেন।

দায়িত্ব 
সাইফুল ইসলাম জামেয়া খাতামুন নবীয়ীন (জে কেএন ইনস্টিটিউট)-এর প্রতিষ্ঠাতা, অধ্যক্ষ ও পরিচালক। তিনি স্থানীয় ও আন্তর্জাতিক পরিসরে বিভিন্ন গুরুত্বপূর্ণ প্রতিষ্ঠানে নেতৃত্ব দিয়েছেন। তিনি আল মু’মিন ম্যাগাজিনের সম্পাদক এবং বর্তমানে তাওয়াক্কুলিয়া জামে মসজিদ-এর সভাপতি। 

তিনি আল কাওথার ওয়েলফেয়ার ফাউন্ডেশন-এর চেয়ারম্যান এবং যুক্তরাজ্য শাখায় জমিয়তুল উলামা বাংলাদেশের সচিব হিসেবে দায়িত্ব পালন করছেন। এছাড়াও, তিনি মজলিস তাহাফুজ-এ-খাতমে-নবুওয়াত (ব্র্যাডফোর্ড)-এর ভাইস-চেয়ারপারসন এবং ওল্ডহ্যাম-এর ইজহারুল হক প্রতিষ্ঠানের ভাইস-চেয়ারপারসন।

তিনি আল মু’মিন প্রাথমিক বিদ্যালয়, অলিভ মাধ্যমিক বিদ্যালয়, এবং ওল্ডহ্যামের আল-হুদা একাডেমির পৃষ্ঠপোষক।এছাড়াও তিনি জামিয়া জাকারিয়ার প্রতিষ্ঠাতা ও পৃষ্ঠপোষক এবং সিলেটের বিশ্বনাথ উপজেলার জামিয়া আল-কাওসার এর অন্যতম দায়িত্বশীল ব্যক্তিত্ব।

শিক্ষতা 
শায়খ মুফতী সয়ফুল ইসলাম তার ছাত্রত্ব থেকেই দারুল উলূম, বুড়িতে ছাত্র-ছাত্রী কে কুরআন ও ইসলামিক জ্ঞান শিক্ষা দিয়ে আসছিলেন। জে কেএন প্রতিষ্ঠার পর থেকেই তিনি আরবি, ফিকহ ও তাজবীদ,  উসোল, হাদীস ও তাফসিরের প্রতিটি বিষয় শিক্ষাদান করেন ।

লেখা বই 
Your Questions Answered,লেখা তার প্রথম বইটি দীর্ঘমেয়াদী একটি প্রকল্প ছিল। দারুল উলূমে, বুড়িতে তার ইফতার সময় শাইখ মুফতি সয়ফুল ইসলামকে কোর্সটি সমাপ্তির অংশ হিসাবে সমসাময়িক ফতওয়া সম্পর্কে গবেষণা এবং উত্তর দেওয়ার দায়িত্ব দেওয়া হয়েছিল। তিনি অসংখ্য ফতওয়াতে কাজ করেন এবং শেষ পর্যন্ত একজন যোগ্য ও অনুমোদিত মুফতি হওয়ার জন্য ইফতার কোর্স সম্পন্ন করেন।
 Heroes of Islam,
 Pearls of the Prophet SAW – Commentary 
 Saheeh Al-Bukhari (due to be released in April 2014),
 Pearls of Wisdom, 
Miracle of the Holy Qur'an, 
Stories for Children, 
Islamic Poems,
 Clear Proofs of Allāh,
 Who is the Monkey?, 
The Miracles of the Holy Prophet, 
What's with the Monkey Business?,
 Ziyārat of Madeenah Munawwarah and Ādābul Muāsharāt, 
 Du'ā for Beginners, 
Hadeeth for Beginners,
 How Well Do You know Islām?, 
Arabic for Beginners,
 Marriage – A Complete Solution, 
A Gift to My Youngsters, 
Treasures of the Holy Qur'an, 
Pearls of Luqmān, 
Advice for the Students of Knowledge and Travel Companion.

আরও দেখুন
 ইউসুফ মুতালা
 দেওবন্দি ব্যক্তিত্বের তালিকা

তথ্যসূত্র

জীবিত ব্যক্তি
১৯৭৪-এ জন্ম
বাংলাদেশী মুসলিম
ইংল্যান্ডে বাংলাদেশী অভিবাসী
ব্রিটিশ মুসলিম
দেওবন্দি ব্যক্তি
সিলেট জেলার ব্যক্তি
ইসলামের ব্রিটিশ পণ্ডিত
২১শ শতাব্দীর ইসলামের মুসলিম পণ্ডিত
২১শ শতাব্দীর বাঙালি
২০শ শতাব্দীর বাঙালি
যুক্তরাজ্যে ইসলামের পণ্ডিত
দারুল উলুম বুরির শিক্ষার্থী
সিলেট বিভাগের ইসলামি ব্যক্তিত্ব